گرینڈ فادر پیراڈاکس
گرینڈ فادر پیراڈاکس انگریزی Grandfather paradox سائنس کی اصطلاح ہے آئن سٹائن کے نظریہ اضافیت کے تحت آپ ماضی میں جا سکتے ہیں مگر یہاں بہت سے پیچیدہ سوالات پیدا ہوتے ہیں جیسے فرض کیجئے کہ آپ ماضی میں جا کر اپنے دادا کو قتل کر دیں تو کیا آپ واپس مستقبل میں آ سکیں گے اور کیا آپ جو اپنے دادا کو قتل کرآئے ہیں تو آپ تو پیدا ہی نہیں ہو سکتے پھر آپ ماضی میں جا کر اپنے دادا کو کیسے قتل کر آئے ابھی تک تو اس حوالے سے جو تھیوریز آئی ہیں ان کے مطابق آپ ماضی میں تو جا سکتے ہیں مگر وہاں کچھ تبدیل نہیں کر سکتے یعنی آپ صرف ماضی کو دیکھ سکتے ہیں ماہرین نے اس مسئلے ایک اور حل یہ نکالا گیا کہ آپ اپنے ماضی میں نہیں بلکہ اپنی ہی جیسی اپنی کاپی کے ماضی میں جائیں گے اور اسکے دادا کو ماریں گے نہ کہ اپنے اس سے آپ کو کچھ نہیں ہوگا آپ کے دادا آپ کے ماضی میں زندہ رہیں گے مگر یہ دراصل حل نہیں ہے کیونکہ آپ ایک طرح سے مسئلے کو نظر انداز کر کے نئی کاپی بنا رہے ہیں اصل مسئلہ جوں کا توں ہے کہ آپ اگر ماضی میں اپنے دادا کو مارتے ہیں تو آپ کا ہونا ناممکن ہے اور اگر آپ کا ہونا ناممکن ہے تو آپ اپنے دادا کو کیسے مار سکتے ہیں قدری میکانیات میں جوہری ذرات جیسے کے برقیہ وغیرہ superposition میں ہوتے ہیں یعنی برقیہ کا گھماؤ سیدھا یا الٹا ایک ہی وقت میں دونوں ممکن ہیں جب تک اس کا مشاہدہ نہ کیا جائے برقیہ ایک ہی وقت میں سیدھا اور الٹا گھوم رہا ہوتا ہے ایسا ہی کچھ اس مسئلے میں بھی ممکن ہے گویا آپ اور آپ کے دادا بیک وقت زندہ اور مردہ دونوں حالتوں میں ہوں حالیہ دنوں میں مگر اس کا ایک اور دلچسپ حل سامنے آیا ہے وہ یہ کہ آپ اپنے دادا کو ماضی میں جا کر مار بھی دیں تب بھی آپ رہیں گے حل یہ ہے کہ وقت یا ماضی میں کوئی خلل آ بھی جائے تو وہ اسے خود سے ٹھیک کر دیتا ہے یعنی اگر آپ اپنے دادا کو مار بھی دیں تب بھی اسکے بعد واقعات ایسے تبدیل ہوں گے یا خود کو ایسے ترتیب دیں گے کہ یہ یقینی بن سکے کہ دادا کو مارنے کو باوجود آپ مستقبل میں موجود ہوں اگر ایک واقعہ ہو چکا ہے اور اسکے نتیجے میں دوسرا واقعہ ہونا ہے تو وہ جیسے تیسے ہو کر ہی رہے گا آپ کچھ نہیں کر سکتے